CONSILIUL SUPERIOR AL MAGISTRATURII
INSTITUTUL NAŢIONAL AL MAGISTRATURII
Concursul de admitere în magistratură si de admitere la Institutul Național Al Magistraturii 
Program de desfășurare a probelor scrise  de verificare a cunoștințelor juridice 

 din 8 și 9 octombrie 2022

Proba scrisă de verificare a cunoștințelor juridice din cadrul primei etape a concursului de admitere în magistratură respectiv a concursului de admitere la INM se va desfășura la data de 8 octombrie 2022 la disciplinele drept civil și drept procesual civil, respectiv la data de 9 octombrie 2022 la disciplinele drept penal și drept procesual penal la FACULTATEA DE DREPT, Universitatea  București, cu sediul în București, bd Mihail Kogălniceanu nr 36 - 46, sector 5 - în 24 săli de concurs.

         Mijloace de transport:

- metrou – stația Eroilor
- autobuze: 122, 137, 138,269,336,601 – stația Facultatea de Drept 

- troleibuze: 61, 69, 90, 91 - stația Facultatea de Drept

Concursul va începe la ora 9,00. Accesul candidaților în sălile de concurs este permis între orele 7,30 - 8,30, pe baza actului de identitate (B.I./C.I. sau pașaport). 
Pentru elaborarea lucrării scrise, candidații vor folosi numai pix cu pastă de culoare neagră.

Comisia de organizare va pune la dispoziția candidaților apă și pixuri cu pastă de culoare neagră. Nu este recomandată folosirea de către candidați, pentru completarea lucrării, a pixurilor tip Pilot, deoarece pasta de acest tip se șterge în timpul procesării electronice a lucrărilor, ca urmare a căldurii emise de scaner. 

De asemenea, se interzice candidaților să dețină asupra lor, pe timpul desfășurării probei, orice surse de informare care ar putea fi utilizate pentru rezolvarea subiectelor precum și orice mijloace de comunicare sau de transmitere de date (ceasuri, telefoane mobile, etc). Încălcarea acestor dispoziții constituie fraudă și atrage eliminarea din concurs.

În vederea combaterii răspândirii virusului SARS CoV2, candidaților li se recomandă respectarea regulilor privind distanțarea și purtarea măștii de protecție din momentul intrării în sală până la ieșirea din centrul de concurs. 

Listele cu repartizarea candidaților în săli vor fi publicate în perioada următoare, după soluționarea contestațiilor la punctaj, pe paginile de internet ale Consiliului Superior al Magistraturii și INM și vor fi afișate la intrarea în  sălile de concurs.
